**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅՈւՆ**

**ՈՐՈՇՈւՄ**

**ՙ\_\_՚\_\_\_\_\_\_\_\_\_\_\_\_\_2021 թ. N \_\_\_\_-Ա**

**ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ԱՄՐԱՑՆԵԼՈՒ ՄԱՍԻՆ**

Հիմք ընդունելով Հայաստանի Հանրապետության քաղաքացիական օրենսգրքի 685, 688-րդ հոդվածները, «Պետական ոչ առևտրային կազմակերպությունների մասին» օրենքի 5-րդ հոդվածի 1-ին մասը` Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության սեփականություն հանդիսացող Հայաստանի Հանրապետության Գեղարքունիքի մարզ, Գավառ քաղաքային համայնք Դաշտոյան փողոց թիվ 10 հասցեում գտնվող 43,334,529 ՀՀ դրամ կադաստրային արժեքով 788 քառ. մետր մակերեսով դպրոցի մասնաշենքը, 24 քառ. մետր մակերեսով կաթսայատունը և դրանց զբաղեցրած, սպասարկման ու օգտագործման համար անհրաժեշտ 0.131169 հա հողամասը (այսուհետ՝ անշարժ գույք) անժամկետ, անհատույց օգտագործման իրավունքով ամրացնել «Հայաստանի Հանրապետության Գեղարքունիքի մարզի Գավառի Հ. Թումանյանի անվան N 3 հիմնական դպրոց» պետական ոչ առևտրային կազմակերպությանը (գրանցման համար՝ 25.210.00897) (այսուհետ՝ Կազմակերպություն):
2. Պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո, երկամսյա ժամկետում, Կազմակերպության հետ կնքել սույն որոշման 1-ին կետում նշված անշարժ գույքի անհատույց օգտագործման պայմանագիր (այսուհետ՝ պայմանագիր)՝ դրանում նախատեսելով, որ պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման Կազմակերպության միջոցների հաշվին:

**Հ Ի Մ Ն Ա Վ Ո Ր Ո Ւ Մ**

«**ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ԱՄՐԱՑՆԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

Համաձայն ՀՀ կառավարության 27.06.2019 թվականի թիվ 817-Ա որոշման՝ «Կրթության ազգային ինստիտուտ» ՓԲԸ-ի լուծարման գործընթացի ավարտից հետո վերջինիս հետ 15.03.2017թ. կնքված ՀՀ Գեղարքունիքի մարզ, Գավառ քաղաքի Արծրունի եղբայրներ 53 (համաձայն ՀՀ Գեղարքունիքի մարզի Գավառ համայնքի ղեկավարի 18.03.2020թ. N 122-Ա որոշման՝ ՀՀ Գեղարքունիքի մարզ, Գավառ քաղաքի Արծրունի եղբայրներ 53 հասցեն վերանվանվել է ՀՀ Գեղարքունիքի մարզ, Գավառ քաղաքային համայնք, Դաշտոյան փողոց թիվ 10) հասցեում գտնվող 788 քառ. մետր մակերեսով տարածքի անհատույց օգտագործման պայմանագիրը լուծվել է և համաձայն սույն որոշման 7-րդ կետի 2-րդ ենթակետի` ՀՀ կրթության, գիտության, մշակույթի և սպորտի նախարարության և ՀՀ Գեղարքունիքի մարզպետարանի կողմից Պետական գույքի կառավարման կոմիտե է ներկայացվել նշված տարածքի հետագա տնօրինման վերաբերյալ փոխհամաձայնեցված առաջարկություն:

Համաձայն ՀՀ Գեղարքունիքի մարզպետարանի կողմից ներկայացված առաջարկության՝ առաջարկվել է ՀՀ Գեղարքունիքի մարզ, Գավառ քաղաքի Արծրունի եղբայրներ 53 հասցեում գտնվող նախկին «Կրթության ազգային ինստիտուտ» ՓԲԸ-ին ամրացված տարածքն անհատույց օգտագործման իրավունքով տրամադրել «Հայաստանի Հանրապետության Գեղարքունիքի մարզի Գավառի Հ. Թումանյանի անվան N 3 հիմնական դպրոց» պետական ոչ առևտրային կազմակերպությանը:

Միաժամանակ հաշվի առնելով, որ վերը նշված անշարժ գույքը հանդիսանում է ՊՈԱԿ-ին անհատույց օգտագործման իրավունքով տրամադրված ՀՀ Գեղարքունիքի մարզ, Գավառ քաղաքի Արծրունի եղբայրներ 53 հասցեում գտնվող անշարժ գույքի անբաժանելի մասը, իսկ կաթսայատունը հանդիսանում է նշված անշարժ գույքը սպասարկող կաթսայատուն, Պետական գույքի կառավարման կոմիտեի կողմից մշակվել է «Անհատույց օգտագործման իրավունքով անշարժ գույք ամրացնելու մասին» ՀՀ կառավարության որոշման նախագիծը, որով առաջարկվում է նախկինում ՀՀ Գեղարքունիքի մարզ, Գավառ քաղաքի Արծրունի եղբայրներ 53 հասցեում, իսկ ներկայումս ՀՀ Գեղարքունիքի մարզ, Գավառ քաղաքային համայնք Դաշտոյան փողոց թիվ 10 հասցեում որպես առանձին գույքային միավոր գրանցված 788 քառ. մետր մակերեսով դպրոցի մասնաշենքը, 24 քառակուսի մետր մակերեսով կաթսայատունը և դրանց զբաղեցրած, սպասարկման ու օգտագործման համար անհրաժեշտ 0.131169 հա հողամասն անժամկետ, անհատույց օգտագործման իրավունքով հանձնել «Հայաստանի Հանրապետության Գեղարքունիքի մարզի Գավառի Հ. Թումանյանի անվան N 3 հիմնական դպրոց» պետական ոչ առևտրային կազմակերպությանը:

«Անհատույց օգտագործման իրավունքով անշարժ գույք ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

**ԱՄՓՈՓԱԹԵՐԹ**

«**ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ԱՄՐԱՑՆԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ տարածքային կառավարման և ենթակառուցվածքների նախարարություն | 04.02.2021թ. |
| N ՍՊ/21.1/2198-2021 |
| 1.Նախարարությունը «Անհատույց օգտագործման իրավունքով անշարժ գույք ամրացնելու մասին» Կառավարության որոշման նախագծի (այսուհետ՝ Նախագիծ) վերաբերյալ առաջարկում է հետևյալը.Նախագծի նախաբանից հանել «Հայաստանի Հանրապետության» բառերը՝ հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 3-րդ մասը: | Ընդունվել է |
| 1. 2. Հիմք ընդունելով ՀՀ  կառավարության 2018 թվականի հունիսի 8-ի N 667-Լ որոշմամբ հաստատված հավելվածի 16-րդ կետի պահանջը՝ հանել Նախագծի փաթեթով ներկայացված «որոշման ընդունման կապակցությամբ այլ իրավական ակտերի ընդունման անհրաժեշտության մասին» և «նախագծի մշակման գործընթացում ներգրավված ինստիտուտների և անձանց մասին» տեղեկանքները:
 | Չի ընդունվել, քանի որ համաձայն ՀՀ կառավարության 2021 թվականի փետրվարի 25-ի «Կառավարության աշխատակարգը հաստատելու մասին» N 252-Լ որոշման՝ ուժը կորցրած է ճանաչվել ՀՀ  կառավարության 2018 թվականի հունիսի 8-ի N 667-Լ որոշումը։ |
| 2. ՀՀ ֆինանսների նախարարություն | 01.03.2021թ. |
| N 01/8-2/2819-2021 |
| Որոշման նախագծի վերաբերյալ առաջարկություններ չունի |  |
| 3. ՀՀ Գեղարքունիքի մարզպետարան | 23.02.2021թ. |
| N 01 //1159-2021 |
| Որոշման նախագծի վերաբերյալ առաջարկություններ չունի |  |
| 4. ՀՀ Կադաստրի կոմիտե | 19.02.2021թ. |
| N ՍԹ/1173-2021 |
| Որոշման նախագծի (այսուհետ՝ Նախագիծ) վերաբերյալ ունենք հետևյալ առաջարկությունը.  Նախագծի 1-ին կետում որպես 0.131169 հա հողամասի կադաստրային արժեք նշված է մինչև 2021 թվականը գործող կադաստրային արժեքը, որը ներկայումս չի գործում։Հաշվի առնելով այն հանգամանքը, որ 2021 թվականի հունվարի 1-ից գործում են «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» ՀՀ օրենքով հաշվարկված կադաստրային արժեքները, որի համաձայն՝ անշարժ գույքի համար հաշվարկվում է միասնական կադաստրային արժեքը (բաղկացած հողամասի և շինությունների կադաստրային արժեքների հանրագումարից), առաջարկում ենք Նախագծի 1-ին կետում ներառել անշարժ գույքի շուկայականին մոտարկված կադաստրային արժեքը, որը տվյալ դեպքում 43,334,529 ՀՀ դրամ է, որի կազմում հողամասը ընդգրկված է 2,462,960 ՀՀ դրամ կադաստրային արժեքով։ | Ընդունվել է |
| 5. Արդարադատության նախարարություն | 30.03.2021թ. |
| N 01/27.4/7648-2021 |
| Ի պատասխան Ձեր 2021 թվականի մարտի 25-ի թիվ 01/11.11/1545-2021 գրության՝ հայտնում ենք, որ Հայաստանի Հանրապետության կառավարության 2021 թվականի փետրվարի 25-ի թիվ 252-Լ որոշմամբ հաստատված աշխատակարգի 15-րդ կետում ամրագրված կարգավորման համաձայն՝ Նախագծերը նախապես կարծիքի են ուղարկվում ***շահագրգիռ մարմիններին*** նախագիծը ներկայացնողի կողմից: *Ոչ նորմատիվ բնույթի նախագծերը կարծիքի են ուղարկվում նաև* ***արդարադատության նախարարություն****,* ***բացառությամբ*** *օրենքի կիրարկումն ապահովող միջոցառումների մասին, աշխատանքային խմբերի (հանձնաժողովների, հանձնախմբերի) մասին,* ***գույք հետ վերցնելու կամ ամրացնելու մասին նախագծերի****:* Տվյալ պարագայում նկատի ունենալով այն հանգամանքը, որ ներկայացված Նախագծի պարագայում ՀՀ արդարադատության նախարարությունը շահագրգիռ մարմին չի հանդիսանում և միևնույն ժամանակ ղեկավարվելով Հայաստանի Հանրապետության կառավարության 2021 թվականի փետրվարի 25-ի թիվ 252-Լ որոշմամբ հաստատված աշխատակարգի 15-րդ կետի պահանջներով՝ հարկ ենք համարում նշել, որ ներկայացված «Անհատույց օգտագործման իրավունքով անշարժ գույք ամրացնելու մասին» Հայաստանի Հանրապետության կառավարության որոշման նախագծի վերաբերյալ ՀՀ արդարադատության նախարարության կողմից կարծիք չի ներկայացվելու: |  |